text: Superligaklubben SønderjyskE får en helt speciel siddetribune
  03 juni 2011 kl. 08.57
  DBU: Nu går den ikke længere, SønderjyskE. Få jer en ny tribune.
  SønderjyskE's superligahold har i flere år fået dispensation fra Dansk Boldspil-union (DBU), fordi stadionet i Haderslev kun har 1.500 siddepladser.
  DBU kræver, at et superliga-hold skal have mindst 3.000 siddepladser på sit hjemmebane-stadion.
  Og nu vil DBU ikke give dispensation længere.
  Men ifølge JydskeVestkysten synes klubben, det er for dyrt at bruge de 800.000 kroner, som det koster at få sat en midlertidig mobiltribune op.
  Derfor går flere håndværkere og frivillige kræfter nu sammen om at lave en gør-det-selv tribune med 1.500 siddepladser.
  